CELEX: 32019H0429(01)
Language: et
Date: 2018-10-10 00:00:00
Title: Soovitus nr H2, 10. oktoober 2018, mis käsitleb autentimistunnuste lisamist liikmesriigi asutuse väljastatud kaasaskantavatele dokumentidele, mis näitavad isiku olukorda Euroopa Parlamendi ja nõukogu määruste (EÜ) nr 883/2004 ja (EÜ) nr 987/2009 kohaldamise eesmärgil (EMPs ja Šveitsis kohaldatav tekst)

29.4.2019   
            
            
               ET
            
            
               Euroopa Liidu Teataja
            
            
               C 147/6
            
         
      SOOVITUS nr H2,
      10. oktoober 2018,
      mis käsitleb autentimistunnuste lisamist liikmesriigi asutuse väljastatud kaasaskantavatele dokumentidele, mis näitavad isiku olukorda Euroopa Parlamendi ja nõukogu määruste (EÜ) nr 883/2004 ja (EÜ) nr 987/2009 kohaldamise eesmärgil
      (EMPs ja Šveitsis kohaldatav tekst)
      (2019/C 147/05)
      SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
      võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi haldus- ja tõlgendusküsimustega, mis tulenevad kõnealusest määrusest ning Euroopa Parlamendi ja nõukogu 16. septembri 2009. aasta määrusest (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord, (2)
      
      võttes arvesse määruse (EÜ) nr 987/2009 artiklit 5, milles on käsitletud isiku olukorda tõendavate dokumentide ja tõendusmaterjalide õiguslikku jõudu,
      toimides määruse (EÜ) nr 883/2004 artikli 71 lõikes 2 sätestatud tingimuste kohaselt
      ning arvestades järgmist:
      
                  1)
               
               
                  Määruse (EÜ) nr 987/2009 artiklis 5 on sätestatud, et liikmesriigi asutuse väljastatud dokumente, mis näitavad isiku olukorda määruste (EÜ) nr 883/2004 ja (EÜ) nr 987/2009 kohaldamise eesmärgil, aktsepteeritakse teiste liikmesriikide asutustes niikaua, kuni need väljastanud liikmesriik ei ole neid tagasi võtnud või kehtetuks tunnistanud.
               
            
                  2)
               
               
                  Halduskomisjon määrab kindlaks nende kaasaskantavate dokumentide ülesehituse ja sisu, mida kõik liikmesriigid peavad sel eesmärgil kasutama.
               
            
                  3)
               
               
                  Koordineerimisnormide nõuetekohase kohaldamise tagamiseks on oluline, et neil dokumentidel oleksid tugevamad turvaelemendid.
               
            
                  4)
               
               
                  Halduskomisjon võttis vastu soovituse nr A1, mis käsitleb Euroopa Parlamendi ja nõukogu määruse (EÜ) nr 987/2009 (3) artikli 19 lõikes 2 osutatud tõendi väljastamist ja milles esitatakse meetmed kaasaskantava tõendi A1 võltsimise ärahoidmiseks.
               
            
                  5)
               
               
                  Soovitatav on, et soovituse nr A1 meetmeid, millega hoitakse ära kaasaskantava tõendi A1 võltsimine, kohaldataks ka teistele porditavatele dokumentidele, mis on väljastatud huvitatud isikutele ja mis näitavad nende isikute õiguslikku olukorda määruste (EÜ) nr 883/2004 ja (EÜ) nr 987/2009 kohaldamise eesmärgil.
               
            
                  6)
               
               
                  Liikmesriigid võivad otsustada käesolevat soovitust mitte kohaldada nende kaasaskantavate dokumentide suhtes, mis ei näita isiku õiguslikku olukorda ja mille peamine eesmärk on teabe edastamine pädeva asutuse ja asjaomase isiku vahel. Nendeks on porditavad dokumendid P1 ja U3.
               
            
                  7)
               
               
                  Euroopa ravikindlustuskaart, mis sisaldab spetsiifilisi elemente, mida on üksikasjalikult kirjeldatud 12. juuni 2009. aasta otsuses nr S1 Euroopa ravikindlustuskaardi kohta (4) ja 12. juuni 2009. aasta otsuses nr S2 Euroopa ravikindlustuskaardi tehnilise kirjelduse kohta, (5) jäetakse käesoleva soovituse kohaldamisalast välja,
               
            ANNAB PÄDEVATELE TALITUSTELE JA ASUTUSTELE ALLJÄRGNEVAD SOOVITUSED.
      
                  1.
               
               
                  Selleks, et hoida ära liikmesriigi asutuse väljastatud selliste kaasaskantavate dokumentide võltsimine, mis on väljastatud isikule ja näitavad tema olukorda määruste (EÜ) nr 883/2004 ja (EÜ) nr 987/2009 kohaldamise eesmärgil, soovitatakse nendele dokumentidele lisada järgmised autentimistunnused:
                  
                              a.
                           
                           
                              paberkandjal väljastatavad kaasaskantavad dokumendid peaksid sisaldama käsitsi kirjutatud allkirja ja tinditemplit ning need tuleks printida mõlemale lehe küljele. Lehed peaksid olema omavahel ühendatud nii, et neid ei oleks lihtne eraldada. Üks võimalus on näiteks voltida vasak ülanurk, lehed sellest nurgast klammerdada ning tagumine pool tembeldada;
                           
                        
                              b.
                           
                           
                              elektrooniliselt väljastatavate kaasaskantavate dokumentide puhul peaks dokumendi igal leheküljel olema seeria- või tunnusnumber. Sellisel juhul ei ole käsitsi kirjutatud allkiri ja tinditempel vajalikud.
                           
                        
            
                  2.
               
               
                  Lisaks soovitatakse iga väljastatav kaasaskantav dokument registreerida nii, et väljastav asutus saaks selle autentsust kiiresti ja hõlpsalt kontrollida.
               
            
                  3.
               
               
                  Liikmesriigid teavitavad halduskomisjoni eri viisidest, mida nende asutused käesoleva soovituse kohaldamisalasse kuuluvate kaasaskantavate dokumentide väljastamiseks kasutavad. Halduskomisjoni delegatsioonid edastavad selle teabe oma vastavatele asutustele.
               
            
                  4.
               
               
                  Käesolev soovitus avaldatakse Euroopa Liidu Teatajas. Soovitus jõustub avaldamisele järgnevale kolmele kalendrikuule järgneva kuu esimesel päeval.
               
            
         
            
               Halduskomisjoni esimees
            
            Bernhard SPIEGEL
         
      
      
         (1)  ELT L 166, 30.4.2004, lk 1.
      
         (2)  ELT L 284, 30.10.2009, lk 1.
      
         (3)  ELT C 183, 29.5.2018, lk 5.
      
         (4)  ELT C 106, 24.4.2010, lk 23.
      
         (5)  ELT C 106, 24.4.2010, lk 26.